# CERKNIŠKO JEZERO

Cerkniško jezero leži v jugozahodni Sloveniji, v južnem delu Cerkniškega polja. Cerkniško jezero je presihajoče jezero s površino 26 km?, ko je kraško polje poplavljeno - površina je lahko velika celo do 38 km. V največjem obsegu je dolgo 10,5 km in široko 5 km in je največje jezero v Sloveniji. Največja globina jezera je okoli 10 m. Gladina niha od 546 do 551 m nadmorske višine. Na Loškem polju ponika potok Obrh in pride na površje na Cerkniškem polju kot potok Štržen. V jezero priteka tudi voda iz podzemlja ene najlepših vodnih jam - [Križne jame](http://www.burger.si/Jame/KriznaJama/KriznaJama.html). V kraško polje se stekajo tudi Cerkniščica in vode iz Javornikov. Vsa ta voda ponika v požiralnikih na Cerkniškem polju v večih smereh: en del priteka kot potok Rak v [Rakov Škocjan](http://www.burger.si/Jame/RakovSkocjan/RakovSkocjan.htm) in naprej pod zemeljsko površino do Planinske jame kjer se združi z reko Pivko iz [Postojnske jame](http://www.burger.si/Jame/PostojnskaJama/Uvod.html) in priteče na plano kot reka Unica, drugi del ponikne proti [Planinskemu polju](http://www.burger.si/Cerknica/PlaninskoPolje/PlaninskoPolje.html), najdaljšo pot naredi voda, ki pride na plan v izvirih pri [Bistri](http://www.burger.si/Bistra/Bistra.html). Cerkniško jezero se napolni v glavnem po jesenskem deževju in spomladi, ko se tali sneg. Presiha maja ali junija, včasih pa tudi pozimi. Okolica jezera je gnezdišče mnogih vrst ptic.



*Jezero polnijo številni pritoki in studenci predvsem pa:*

* + Cerkniščica z izvirom v hribovitem področju Sv.Vida in Carjnarje in izlivom v Rešeto
  + Martinščica in Grahovščica in Žirovniščico ki se združene izlijejo v Retje
  + Lipsenjščica (Štebrščica) z izvirom izpod Križne gore in izlivom v jezerski potok Stržen
  + Stržen, jezerski potok, ki se napaja tudi z vodo (Obrh) iz loške doline, se vije vse do Vodonosa, v katerem se izgublja,
  + ter manjši pritoki Mali obrh in Tresenec z izviri pri Lazah, Otoški Obrh z Otoka, Mrzlek v Zadnjem kraju, Vršiči, Narti blizu Gorice in Zlatavec pri Goričicah.

*Življenje v vodi:*   
V jezeru živi 10 vrst rib; ščuka, klen, krap, linj, menek, mali in veliki glavač, rdečeperka, ostriž, potočna postrv in podust. Izumrla je jezerska postrv. Od teh 10 vrst je 7 avtohtonih, od drugod pa so prinesli rdečeperko, krape in ostriže.  
Na vzhodnem delu jezera (Dovice) pa raste edina mesojeda rastlina v Sloveniji; OKROGLOLISTA ROSIKA, ki je svetovno ogrožena vrsta.

*Življenje v zraku:*Cerkniško jezero leži  na eni od najpomembnejših selitvenih poti ptic selivk v tem delu Evrope, je eno od 9 ornitoloških lokalnitetov v Sloveniji, katero bi po evropskih kriterijih morali začititi. Tu srečamo preko celega leta okrog 200 vrst ptic in kar 85 jih gnezdi v jezeru ali o njem.  Med temi je tudi **KOSEC**, ki je svetovno ogrožena vrsta; na jezeru jih domuje še kakih 70 parov. V jezeru ima edino gnezdišče v Sloveniji **RJAVOVRATI PONIREK**, tu gnezdi tudi RDEČENOGI MARTINC, ki ima gnezdišče samo še na ljubljanskem barju. V jezeru se hranita  tudi OREL BELOREPEC, in PLANINSKI OREL.